บาทเปิด 33.30/32 บาทต่อดอลล่าร์  แนวโน้มอ่อนค่า
เงินบาทเปิดตลาด 33.30/32 บาทต่อดอลล่าร์  แนวโน้มอ่อนค่าสอดคล้องภูมิภาค มองกรอบวันนี้ 33.25-33.40
28 ก.ย. 2560

เงินบาทเปิดตลาด 33.30/32 บาทต่อดอลล่าร์  แนวโน้มอ่อนค่าสอดคล้องภูมิภาค มองกรอบวันนี้ 33.25-33.40นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 33.30/32 บาท/ดอลลาร์ ใกล้เคียงกับช่วงเย็นวานนี้ที่ปิดตลาดที่ระดับ 33.31 บาท/ดอลลาร์ตอนนี้เงินบาทเริ่มมีทิศทางอ่อนค่าสอดคล้องกับสกุลเงินอื่นๆ ในภูมิภาค เนื่องจากดอลลาร์สหรัฐกลับมาแข็งค่า จากที่มีข่าวดีทยอยออกมาหลายด้าน ทั้งในเรื่องการปรับขึ้นอัตราดอกเบี้ยนโยบายในช่วงเดือน ธ.ค.ที่น่าจะมีโอกาสเป็นไปได้มากขึ้น ตลอดจนเริ่มเห็นความเป็นรูปเป็นร่างของแผนปฏิรูปภาษีของรัฐบาลสหรัฐ จึงทำให้ช่วงนี้ดอลลาร์กลับมาแข็งค่าเมื่อเทียบกับสกุลเงินหลักอื่นๆ"ตอนนี้ฝั่งดอลลาร์มีข่าวดีเยอะ จึงทำให้ปรับแข็งค่าขึ้นมา ไม่ว่าจะเป็นถ้อยแถลงของประธานเฟด ที่ทำให้เห็นว่ามีโอกาสจะขึ้นดอกเบี้ยแน่ๆ ในรอบธ.ค.นี้ รวมทั้งรัฐบาลสหรัฐที่เผยแผนปฏิรูปภาษีในเบื้องต้นออกมา แต่ก็จะต้องรอผ่านสภาก่อน" นักบริหารเงินระบุนักบริหารเงินคาดว่า ช่วงนี้เงินบาทมีแนวโน้มอ่อนค่า มองกรอบวันนี้ที่ 33.25-33.40 บาท/ดอลลาร์